ddrg/super_eurlex huggingface dataset:
SL Uradni list Evropske unije C 325/25

Sodba Splošnega sodišča z dne 16. septembra 2013 – Hansa Metallwerke in drugi proti Komisiji

(Zadeva T-375/10) (1)

(Konkurenca - Omejevalni sporazumi - Belgijski, nemški, francoski, italijanski, nizozemski in avstrijski trg kopalniške opreme - Sklep o ugotovitvi kršitve člena 101 PDEU in člena 53 Sporazuma o EGP - Usklajevanje zvišanja cen in izmenjava občutljivih poslovnih podatkov - Sodelovanje v upravnem postopku - Obvestilo o prizanesljivosti iz leta 2002 - Znižanje zneska globe - Smernice o načinu določanja zneska glob iz leta 2006 de 2006 - Prepoved retroaktivnosti)

2013/C 325/41

Jezik postopka: nemščina

Stranke

Tožeče stranke: Hansa Metallwerke AG (Stuttgart, Nemčija), Hansa Nederland BV (Nijkerk, Nizozemska), Hansa Italiana Srl (Castelnuovo del Garda, Italija), Hansa Belgium (Asse, Belgija) in Hansa Austria GmbH (Salzburg, Avstrija) (zastopnika: H.-J. Hellmann in C. Malz, odvetnika)

Tožena stranka: Evropska komisija (zastopnika: A. Antoniadis in R. Sauer, zastopnika)

Intervenient v podporo toženi stranki: Svet Evropske unije (zastopnika: M. Simm in F. Florindo Gijón, zastopnika)

Predmet

Razglasitev delne ničnosti Sklepa Komisije C(2010) 4185 final z dne 23. junija 2010 v zvezi s postopkom na podlagi člena 101 PDEU in člena 53 Sporazuma o EGP (zadeva COMP/39.092 – Kopalniška oprema) in, podredno, predlog za znižanje zneska globe, ki je tožečim strankam naložena v tem sklepu.

Izrek

1. Tožba se zavrne.

2. Družbe Hansa Metallwerke AG, Hansa Nederland BV, Hansa Italiana Srl, Hansa Belgium in Hansa Austria GmbH nosijo svoje stroške in stroške Evropske komisije.

3. Svet Evropske unije nosi svoje stroške.

(1) UL C 301, 6.11.2010.
SL Uradni list Evropske unije C 189/18

Sodba Splošnega sodišča z dne 16. maja 2013 – Reber proti UUNT – Klusmeier (Wolfgang Amadeus Mozart PREMIUM)

(Zadeva T-530/10) (1)

(Znamka Skupnosti - Postopek z ugovorom - Prijava besedne znamke Skupnosti Wolfgang Amadeus Mozart PREMIUM - Prejšnje nacionalne figurativne znamke W. Amadeus Mozart - Neobstoj resne in dejanske uporabe prejšnje znamke - Člena 15(1), prvi pododstavek in drugi pododstavek, (a), in 42(2) in (3) Uredbe (ES) št. 207/2009)

2013/C 189/34

Jezik postopka: nemščina

Stranke

Tožeča stranka: Reber Holding GmbH & Co. KG (Bad Reichenhall, Nemčija) (zastopnika: O. Spuhler in M. Geitz, odvetnika)

Tožena stranka: Urad za usklajevanje na notranjem trgu (znamke in modeli) (zastopnika: sprva R. Manea, nato D. Walicka, zastopnika)

Druga stranka pred odborom za pritožbe UUNT, intervenientka v postopku pred Splošnim sodiščem: Anna Klusmeier (Bielefeld, Nemčija) (Zastopnik: G. Schmitt-Gaedke, odvetnik)

Predmet

Tožba zoper odločbo četrtega odbora za pritožbe pri UUNT z dne 14. septembra 2010 (zadeva R 363/2008-4) v zvezi s postopkom z ugovorom med družbo Rebert Holding GmbH & Co. KG in Anno Klusmeier.

Izrek

1. Tožba se zavrne.

2. Družbi Rebert Holding GmbH & Co. KG se naloži plačilo stroškov, vključno z nujnimi izdatki, ki jih je Anne Klusmeier priglasila zaradi postopka pred odborom za pritožbe Urada za usklajevanje na notranjem trgu (znamke in modeli) (UUNT).

(1) UL C 30, 29.1.2011.
SL Uradni list Evropske unije C 79/13

Sodba Splošnega sodišča z dne 31. januarja 2013 – Španija proti Komisiji

(Zadeva T-540/10) (1)

(Kohezijski sklad - Zmanjšanje finančne pomoči, ki je bila prvotno dodeljena iz Kohezijskega sklada za štiri faze projekta v zvezi z izgradnjo nekaterih odsekov hitre proge, ki povezuje Madrid in francosko mejo - Rok za sprejetje odločbe - Člena H(2) Priloge II k Uredbi (ES) št. 1164/94 - Člen 18(3) uredbe (ES) št. 1386/2002 - Dodatne gradnje ali storitve - Pojem „nepredvidljive okoliščine“ - Člen 20(2)(f) Direktive 93/38/EGS)

2013/C 79/21

Jezik postopka: španščina

Stranki

Tožeča stranka: Kraljevina Španija (zastopnika: sprva M. Muñoz Pérez, nato A. Rubio González, abogados del Estado)

Tožena stranka: Evropska komisija (zastopnika: S. Pardo Quintillán in D. Recchia, zastopnika)

Predmet

Primarno, predlgo za razglasitev ničnosti Sklepa Komisije C(2010) 6154 z dne 13. septembra 2010 o zmanjšanju pomoči iz Kohezijskega sklada za stopnje projektov imenovanih „Hitra proga Madrid–Zaragoza-Barcelona-francoska meja. Odsek Lleida-Martorell (ploščad). Pododsek IX-A“ (CCI 2001.ES.16.C.PT.005), „Hitra proga Madrid-Zaragoza-Barcelona-francoska meja. Odsek Lérida-Martorell (ploščad). Pododsek X-B (Avinyonet del Penedés-Sant Sadurní d’Anoia)“ (CCI 2001.ES.16.C.PT.008), „Hitra proga Madrid-Zaragoza-Barcelona-francoska meja. Odsek Lérida-Martorell (ploščad). Pododseka XI-A in XI-B (Sant Sadurní d’Anoia-Gelida)“ (CCI 2001.ES.16.C.PT.009), „Hitra proga Madrid-Zaragoza-Barcelona-francoska meja. Odsek Lérida-Martorell (ploščad). Pododsek IX-C“ (CCI 2001.ES.16.C.PT.010), in, podredno, predlog za razglasitev ničnosti navedenega sklepa v delu, v katerem se nanaša na uporabljene popravke in na spremembe zaradi prekoračitve omejitev hrupa (pododsek IX-A), spremembe splošnega prostorskega načrta mestne uprave Santa Oliva (Španija) (pododsek IX-A) in sprememb geotehničnih pogojev (pododseki X-B, XI-A, XI-B in IX-C), z zmanjšanjem zneska popravkov, ki jih je sprejela Komisija, za 2 348 201,96 EUR.

Izrek

1. Tožba se zavrne.

2. Kraljevini Španiji se naloži plačilo stroškov.

(1) UL C 30, 29.1.2011.
SL Uradni list Evropske unije C 399/18

Sodba Splošnega sodišča z dne 7. novembra 2012 – CBI proti Komisiji

(Zadeva T-137/10) (1)

(Državne pomoči - Javne bolnišnice - Subvencije, ki so jih belgijski organi dodelili javnim bolnišnicam, ki pripadajo združenju IRIS - Odločba po koncu predhodne faze preučitve - Odločba, s katero so pomoči razglašene za združljive s skupnim trgom - Storitev splošnega gospodarskega pomena - Opredelitev naloge javne službe - Sorazmernost nadomestila za izvajanje javne službe)

2012/C 399/30

Jezik postopka: francoščina

Stranke

Tožeča stranka: Coordination bruxelloise d’Institutions sociales et de santé (CBI) (Bruselj, Belgija) (zastopnika: D. Waelbroeck in D. Slater, odvetnika)

Tožena stranka: Evropska komisija (zastopniki: B. Stromsky, C. Urraca Caviedes in S. Thomas, zastopniki)

Intervenienti v podporo tožene stranke: Francoska republika (zastopnika: G. de Bergues in J. Gstalter, zastopnika); Kraljevina Belgija (zastopniki: sprva M. Noort in M. de Ree, nato M. Noort, C. Wissels in J. Langer, zastopniki); Région de Bruxelles-Capitale (Belgija); Commune d’Anderlecht (Belgija); Commune d’Etterbeek (Belgija); Commune d’Ixelles (Belgija); Ville de Bruxelles (Belgija); in Commune de Saint-Gilles (Belgija) (zastopnika: P. Slegers in A. Lepièce, odvetnika)

Predmet

Predlog za razglasitev ničnosti odločbe Komisije C(2009) 8120 z dne 28. oktobra 2009 v zvezi z državno pomočjo NN 54/09, ki jo je Kraljevina Belgija odobrila za financiranje javnih bolnišnic omrežja IRIS v regiji Bruselj – glavno mesto.

Izrek

1. Odločba Komisije C(2009) 8120 z dne 28. oktobra 2009 v zvezi z državno pomočjo NN 54/09, ki jo je Kraljevina Belgija odobrila za financiranje javnih bolnišnic omrežja IRIS v regiji Bruselj – glavno mesto, se razglasi za nično.

2. Evropska komisija nosi svoje stroške in stroške, ki jih je priglasila Coordination bruxelloise d’institutions sociales et de santé (CBI).

3. Francoska republika, Kraljevina Nizozemska, Regija Bruselj – glavno mesto (Belgija), Commune d’Anderlecht (Belgija), Commune d’Etterbeek (Belgija), Commune d’Ixelles (Belgija), Ville de Bruxelles (Belgija) in Commune de Saint-Gilles (Belgija) nosijo svoje stroške.

(1) UL C 148, 5.6.2010.
SL Uradni list Evropske unije C 343/15

Sodba Splošnega sodišča z dne 21. septembra 2012 – Wesergold Getränkeindustrie proti UUNT – Lidl Stiftung (WESTERN GOLD)

(Zadeva T-278/10) (1)

(Znamka Skupnosti - Postopek z ugovorom - Prijava besedne znamke Skupnosti WESTERN GOLD - Prejšnje nacionalne, mednarodne in skupnostne besedne znamke WESERGOLD, Wesergold in WeserGold - Relativni razlogi za zavrnitev - Neobstoj verjetnosti zmede - Člen 8(1)(b) Uredbe (ES) št. 207/2009 - Razlikovalni učinek prejšnjih znamk)

2012/C 343/23

Jezik postopka: nemščina

Stranke

Tožeča stranka: Wesergold Getränkeindustrie GmbH & Co. KG (Rinteln, Nemčija) (zastopniki: P. Goldenbaum, T. Melchert in I. Rohr, odvetniki)

Tožena stranka: Urad za usklajevanje na notranjem trgu (znamke in modeli) (zastopnik: R. Pethke, zastopnik)

Druga stranka pred odborom za pritožbe UUNT in intervenientka pred Splošnim sodiščem: Lidl Stiftung & Co. KG (Neckarsulm, Nemčija) (zastopnika: A. Marx in M. Schaeffer, odvetnika)

Predmet

tožba zoper odločbo prvega odbora za pritožbe UUNT z dne 24. marca 2010 (zadeva R 770/2009-1) v zvezi s postopkom z ugovorom med družbama Wesergold Getränkeindustrie GmbH & Co. KG in Lidl Stiftung & Co. KG

Izrek

1. Odločba prvega odbora za pritožbe Urada za usklajevanje na notranjem trgu (znamke in modeli) (UUNT) z dne 24. marca 2010 (zadeva R 770/2009-1) se razveljavi.

2. UUNT poleg svojih stroškov nosi tudi stroške, ki jih je priglasila družba Wesergold Getränkeindustrie GmbH & Co. KG.

3. Družba Lidl Stiftung & Co. KG nosi svoje stroške.

(1) UL C 221, 14.8.2010.
SL Uradni list Evropske unije C 217/20

Sodba Splošnega sodišča z dne 13. junija 2012 – XXXLutz Marken proti UUNT – Meyer Manufacturing (CIRCON)

(Zadeva T-542/10) (1)

(Znamka Skupnosti - Postopek z ugovorom - Prijava besedne znamke Skupnosti CIRCON - Prejšnja besedna znamka Skupnosti CIRCULON - Relativni razlog za zavrnitev - Verjetnost zmede - Podobnost znakov - Poudarjen razlikovalni značaj - Ugled - Člen 8(1)(b) Uredbe (ES) št. 207/2009 - Postopek pred odborom za pritožbe - Pravice obrambe - Člena 75 in 76 Uredbe št. 207/2009)

2012/C 217/43

Jezik postopka: nemščina

Stranke

Tožeča stranka: XXXLutz Marken GmbH (Wels, Avstrija) (zastopnik: H. Pannen, odvetnik)

Tožena stranka: Urad za usklajevanje na notranjem trgu (znamke in modeli) (zastopnika: sprva R. Manea, nato K. Klüpfel, zastopnika)

Druga stranka pred odborom za pritožbe, intervenientka v postopku pred Splošnim sodiščem: Meyer Manufacturing Co. Ltd (Kowloon, Hong-Kong) (zastopnik: M. Fiedler, odvetnik)

Predmet

Tožba zoper odločbo prvega odbora za pritožbe UUNT z dne 3. septembra 2010 (zadeva R 40/2010-1), ki se nanaša na postopek z ugovorom med družbama Meyer Manufacturing Co. Ltd in XXXLutz Marken GmbH.

Izrek

1. Odločba prvega odbora za pritožbe Urada za usklajevanje na notranjem trgu (znamke in modeli) (UUNT) z dne 3. septembra 2010 (zadeva R 40/2010-1) se razveljavi.

2. UUNT nosi svoje stroške in stroške, ki jih je priglasila družba XXXLutz Marken GmbH.

3. Družba Meyer Manufacturing Co. Ltd nosi svoje stroške.

(1) UL C 30, 29.1.2011.
SL Uradni list Evropske unije C 184/10

Sodba Splošnega sodišča z dne 8. maja 2012 – Tsakiris-Mallas proti UUNT – Seven (7 Seven Fashion Shoes)

(Zadeva T-244/10) (1)

(Znamka Skupnosti - Postopek z ugovorom - Prijava figurativne znamke Skupnosti 7 Seven Fashion Shoes - Prejšnji nacionalni figurativni znamki Seven in 7seven - Delna zavrnitev registracije - Relativni razlogi za zavrnitev - Verjetnost zmede - Podobnost znakov - Člen 8(1)(b) Uredbe (ES) št. 207/2009)

2012/C 184/16

Jezik postopka: angleščina

Stranke

Tožeča stranka: Tsakiris-Mallas AE (Atene, Grčija) (zastopnik: N. Simantiras, odvetnik)

Tožena stranka: Urad za usklajevanje na notranjem trgu (znamke in modeli) (zastopnik: J. Crespo Carrillo, zastopnik)

Druga stranka pred odborom za pritožbe, intervenientka v postopku pred Splošnim sodiščem: Seven SpA (Leinì, Italija) (zastopnik: D. Sindico, odvetnik)

Predmet

Tožba zoper odločbo drugega odbora za pritožbe UUNT z dne 22. marca 2010 (R 1045/2009-2) v zvezi s postopkom z ugovorom med družbama Seven SpA in Tsakiris-Mallas AE.

Izrek

1. Tožba se zavrne.

2. Družbi Tsakiris-Mallas AE se naloži plačilo stroškov.

(1) UL C 221, 14.8.2010.
SL Uradni list Evropske unije C 118/23

Sodba Splošnega sodišča z dne 2. marca 2012 – Nizozemska in ING Groep proti Komisiji

(Zadevi T-29/10 in T-33/10) (1)

(Državna pomoč - Finančni sektor - Pomoč za odpravljanje resne motnje v gospodarstvu države članice - Kapitalski vložek z možnostjo prejemnika pomoči, da izbira med vračilom ali pretvorbo vrednostnih papirjev - Sprememba pogojev vračila v upravnem postopku - Odločba o združljivosti pomoči s skupnim trgom - Pojem državne pomoči - Korist - Merilo zasebnega vlagatelja - Nujna in sorazmerna povezava med zneskom pomoči in obsegom ukrepov za zagotovitev združljivosti pomoči)

2012/C 118/38

Jezik postopka: nizozemščina in angleščina

Stranke

Tožeči stranki: Kraljevina Nizozemska (zastopniki: C. Wissels, Y. de Vries in M. de Ree, zastopniki, skupaj s P. Glazenerjem, odvetnikom) (zadeva T-29/10); in ING Groep NV (Amsterdam, Nizozemska) (zastopniki: najprej O. Brouwer, M. Knapen in J. Blockx, odvetniki, nato O. Brouwer, J. Blockx in M. O’Regan, solicitor (zadeva T-33/10)

Tožena stranka: Evropska komisija (zastopniki: H. van Vliet, L. Flynn in S. Noë, zastopniki)

Intervenientka v podporo tožeče stranke v zadevi T-33/10: De Nederlandsche Bank NV (Amsterdam, Nizozemska) (zastopniki: najprej B. Nijs in G. van der Klis, nato G. van der Klis, M. Petite in S. Verschuur, in nazadnje M. Petite in S. Verschuur, odvetniki)

Predmet

Predlog za delno razglasitev ničnosti Odločbe Komisije 2010/608/ES z dne 18. novembra 2009 o državni pomoči C 10/09 (prej N 138/09) Nizozemske za rezervno kreditno linijo za nelikvidna sredstva in načrt prestrukturiranja družbe ING (UL 2010, L 274, str. 139).

Izrek

1. Zadevi T-29/10 in T-33/10 se združita za namene te sodbe.

2. Člen 2, prvi odstavek, Odločbe Komisije 2010/608/ES z dne 18. novembra 2009 o državni pomoči C 10/09 (prej N 138/09) Nizozemske za rezervno kreditno linijo za nelikvidna sredstva in načrt prestrukturiranja družbe ING in člen 2, drugi odstavek, te odločbe in Priloga II k tej odločbi se razglasijo za nične.

3. Evropski komisiji se naloži plačilo stroškov.

(1) UL C 80, 27.3.2010.
1.

Sodba Sodišča za uslužbence Evropske unije (prvi senat) z dne 30. novembra 2009 v zadevi De Nicola proti EIB (F-55/08, še neobjavljena v ZOdl.) se razveljavi v delih, v katerih so bili zavrnjeni, prvič, predlogi C. De Nicole, s katerimi je želel doseči razglasitev ničnosti sklepa odbora za pritožbe Evropske investicijske banke (EIB), drugič, njegovi predlogi za razglasitev ničnosti sklepa o zavrnitvi njegovega napredovanja v napredovalnem obdobju 2006 in vseh povezanih aktov, ki so bili sprejeti pred tem sklepom ali po njem, in, tretjič, njegovi predlogi za ugotovitev odgovornosti EIB zaradi nadlegovanja, ki naj bi ga bil deležen s strani te institucije, in s tem povezani odškodninski zahtevki.
1.

Odločba prvega odbora za pritožbe UUNT z dne 24. februarja 2010 (zadeva R 1590/2008-1) se razveljavi v delu, v katerem je bila za nično razglašena znamka Skupnosti št. 3 693 116 za „nakit, vključno s prstani, obeske za ključe, zaponke in uhane, gumbe in manšete, zapestnice, obeske na verižici ure ali zapestnici, broške, ogrlice, kravatne igle, okraske, medaljone; ure ter instrumente in naprave za merjenje časa, vključno z ročnimi urami, ohišja za ročne ure, budilke; klešče za trenje orehov iz plemenitih kovin, iz njihovih zlitin ali z njimi prevlečene, svečnike iz plemenitih kovin, iz njihovih zlitin ali z njimi prevlečene“ iz razreda 14 in proizvodi „usnje in imitacije usnja“ in „dežniki“ iz razreda 18.
SL Uradni list Evropske unije C 370/24

Sodba Splošnega sodišča z dne 10. novembra 2011 – Three-N-Products Private proti UUNT – Shah (AYUURI NATURAL)

(Zadeva T-313/10) (1)

(Znamka Skupnosti - Postopek z ugovorom - Prijava besedne znamke Skupnosti AYUURI NATURAL - Prejšnji besedna in figurativna znamka AYUR - Relativni razlog za zavrnitev - Verjetnost zmede - Podobnost znakov - Člen 8(1)(b) Uredbe (ES) št. 207/2009)

2011/C 370/40

Jezik postopka: angleščina

Stranke

Tožeča stranka: Three-N-Products Private Ltd (New Delhi, Indija) (zastopnik: C. Jäger, odvetnik)

Tožena stranka: Urad za usklajevanje na notranjem trgu (znamke in modeli) (zastopnik: D. Botis, zastopnik)

Drugi stranki pred odborom za pritožbe UUNT, intervenientki v postopku pred Splošnim sodiščem: Sheilesh Shah (Wembley, Združeno kraljestvo) in Akhil Shah (Wembley) (zastopnik: M. Chapple, barrister)

Predmet

Tožba zoper odločbo četrtega odbora za pritožbe UUNT z dne 1. junija 2010 (zadeva R 1005/2009-4) v zvezi s postopkom z ugovorom med družbo Three N Products Private Ltd na eni ter S. Shahom, A. Shahom in M. Shahom na drugi strani.

Izrek

1. Odločba četrtega odbora za pritožbe Urada za usklajevanje na notranjem trgu (znamke in modeli) (UUNT) z dne 1. junija 2010 (zadeva R 1005/2009-4) se razveljavi.

2. UUNT nosi svoje stroške in stroške družbe Three-N-Products Private Ltd.

3. Sheleish Shah in Akhil Shah nosita svoje stroške in nujne stroške, ki jih je družba Three-N-Products Private Ltd priglasila v postopku pred četrtim odborom za pritožbe.

(1) UL C 260, 25.9.2010.
SL Uradni list Evropske unije C 13/14

Sodba Splošnega sodišča z dne 22. novembra 2011 – LG Electronics proti UUNT

(Zadeva T-561/10) (1)

(Znamka Skupnosti - Prijava besedne znamke Skupnosti DIRECT DRIVE - Absolutni razlogi za zavrnitev - Opisnost in neobstoj razlikovalnega učinka - Člen 7(1)(b) in (c) Uredbe (ES) št. 207/2009)

2012/C 13/29

Jezik postopka: angleščina

Stranki

Tožeča stranka: LG Electronics, Inc. (Seul, Južna Koreja) (zastopnik: M. Graf, odvetnik)

Tožena stranka: Urad za usklajevanje na notranjem trgu (znamke in modeli) (zastopnik: V. Melgar, zastopnik)

Predmet

Tožba zoper odločbo drugega oddelka za pritožbe UUNT z dne 22. septembra 2010 (zadeva R 1027/2010-2) v zvezi z zahtevo za registracijo besednega znaka DIRECT DRIVE kot znamke Skupnosti.

Izrek

1. Tožba se zavrne.

2. Družbi LG Electronics, Inc. se naloži plačilo stroškov.

(1) UL C 38, 5.2.2011.
SL Uradni list Evropske unije C 347/30

Sodba Splošnega sodišča z dne 12. oktobra 2011 – Association belge des consommateurs test-achats proti Komisiji

(Zadeva T-224/10) (1)

(Konkurenca - Koncentracije - Belgijski trg energije - Odločba o združljivosti koncentracije s skupnim trgom - Obveznosti med prvo fazo pregleda - Odločba o zavrnitvi delne predložitve presoje koncentracije nacionalnim organom - Ničnostna tožba - Združenje potrošnikov - Pravni interes - Nesprožitev podrobnega postopka nadzora - Procesne pravice - Nedopustnost)

2011/C 347/48

Jezik postopka: angleščina

Stranke

Tožeča stranka: Association belge des consommateurs test-achats ASBL (Bruselj, Belgija) (zastopnika: A. Fratini in F. Filpo, odvetnika)

Tožena stranka: Evropska komisija (zastopniki: N. Khan, A. Antoniadis in R. Sauer, zastopniki)

Intervenientka v podporo toženi stranki: Électricité de France (EDF) (Pariz, Francija) (zastopniki: sprva C. Lazarus, A. Amsellem in A. Fontanille, nato C. Lazarus in A. Creus Carreras, odvetniki)

Predmet

Predlog za razglasitev ničnosti Odločbe Komisije št. C(2009) 9059 z dne 12. novembra 2009 o razglasitvi združljivosti koncentracije s skupnim trgom (zadeva COMP/M.5549 – EDF proti Segebel) v skladu z Uredbo Sveta (ES) št. 139/2004 z dne 20. januarja 2004 o nadzoru koncentracij podjetij (UL, posebna izdaja v slovenščini, poglavje 8, zvezek 3, str. 40) in Odločbe Komisije št. C(2009) 8954 z dne 12. novembra 2009 o zavrnitvi zahteve pristojnih belgijskih organov za delno predložitev navedene zadeve v skladu s členom 9 te uredbe.

Izrek

1. Tožba se zavrže kot nedopustna.

2. Association belge des consommateurs test-achats ASBL nosi svoje stroške in stroške, ki jih je priglasila Evropska komisija.

3. Družba Électricité de France (EDF) nosi svoje stroške.

(1) UL C 209, 31.7.2010.
SL Uradni list Evropske unije C 186/24

Sodba Splošnega sodišča z dne 17. maja 2011 – Diagnostiko kai Therapeftiko Kentro Athinon „Ygeia“ proti UUNT (υγεία)

(Zadeva T-7/10) (1)

(Znamka Skupnosti - Prijava besedne znamke Skupnosti υγεία - Absolutni razlogi za zavrnitev - Neobstoj razlikovalnega učinka in opisnost - Neobstoj razlikovalnega učinka, pridobljenega z uporabo - Člen 7(1)(b) in (c) ter (3) Uredbe (ES) št. 207/2009)

2011/C 186/44

Jezik postopka: grščina

Stranki

Tožeča stranka: Diagnostiko kai Therapeftiko Kentro Athinon „Ygeia“ AE (Atene, Grčija) (zastopnika: K. Alexiou in S. Foteas, odvetnika)

Tožena stranka: Urad za usklajevanje na notranjem trgu (znamke in modeli) (zastopnik: P. Geroulakos, zastopnik)

Predmet

Tožba zoper odločbo drugega odbora za pritožbe UUNT z dne 4. novembra 2009 (zadeva R 190/2009-2) v zvezi z zahtevo za registracijo besednega znaka υγεία kot znamke Skupnosti.

Izrek

1. Tožba se zavrne.

2. Diagnostiko kai Therapeftiko Kentro Athinon „Ygeia“ AE se naloži plačilo stroškov.

(1) UL C 80, 27.3.2010.
SL Uradni list Evropske unije C 56/12

Sodba Splošnega sodišča z dne 17. decembra 2014 – Pilkington Group in drugi/Komisija

(Zadeva T-72/09) (1)

((Konkurenca - Omejevalni sporazumi - Evropski trg avtomobilskih stekel - Odločba o ugotovitvi kršitve člena 81 ES - Sporazum o delitvi trga in izmenjavi poslovno občutljivih informacij - Globe - Pravica do obrambe - Retroaktivna uporaba smernic za izračun zneskov glob za leto 2006 - Vrednost prodaje - Pasivna ali manj pomembna vloga - Odvračilni učinek globe - Upoštevanje prej naloženih glob - Zgornja meja globe - Menjalni tečaj za izračun zgornje meje globe))

(2015/C 056/16)

Jezik postopka: angleščina

Stranke

Tožeče stranke: Pilkington Group Ltd (St Helens, Združeno kraljestvo); Pilkington Automotive Ltd (Lathom, Združeno kraljestvo); Pilkington Automotive Deutschland GmbH (Witten, Nemčija); Pilkington Holding GmbH (Gelsenkirchen, Nemčija); in Pilkington Italia SpA (San Salvo, Italija) (zastopniki: J. Scott, S. Wisking, K. Fountoukakos-Kyriakakos, solicitors, J. Turner, QC, A. Bates, barrister, C. Puech Baron in D. Katrana, odvetnika)

Tožena stranka: Evropska komisija (zastopniki: sprva F. Castillo de la Torre, A. Biolan in M. Kellerbauer, nato A. Biolan, M. Kellerbauer in N. von Lingen in na koncu A. Biolan, M. Kellerbauer in F. Ronkes Agerbeek, zastopniki)

Predmet

Predlog za razglasitev ničnosti Sklepa Komisije C (2008) 6815 final z dne 12. novembra 2008, v zvezi s postopkom na podlagi člena 81 [ES] in člena 52 Sporazuma EGP (COMP/39.125 – Avtomobilsko steklo), kakor je bil spremenjen s sklepom Komisije C (2009) 863 final z dne 11. februarja 2009 in s Sklepom Komisije C (2013) 1119 final z dne 28 februarja 2013, v delu v katerem se nanaša na tožeče stranke, in, podredno, predlog za razglasitev ničnosti člena 2 tega sklepa, v delu v katerem je z njim tožečim strankam naložena globa, ali, še bolj podredno, predlog za zmanjšanje zneska te globe.

Izrek

1. Tožba se zavrne.

2. Družbe Pilkington Group Ltd, Pilkington Automotive Ltd, Pilkington Automotive Deutschland GmbH, Pilkington Holding GmbH in Pilkington Italia SpA nosijo 90 % svojih stroškov in vse stroške, ki jih je priglasila Evropska komisija, pri čemer slednja nosi 10 % stroškov tožečih strank.

(1) UL C 102, 1.5.2009.